ช่วงนี้รู้สึกว่ามีน้ำลายในปากเยอะมากเลยค่ะ ทำให้ต้องกลืนบ่อยมากๆ ประกอบกับช่วงนี้อากาศเปลี่ยนทำให้มีเสมหะ พอกลืนทั้งน้ำลายและเสมหะบ่อยๆ ทำให้เจ็บลื้นและคอเป็นอย่างมากเลยค่ะ เป็นมา 2 สัปดาห์แล้ว ทรมานมากอยากทราบว่าเกิดจากอะไรและต้องทำอย่างไรดีคะ
สวัสดีค่ะ อาการมีน้ำลายมาก มีเสมหะในลำคอมาก อาจมีสาเหตุได้จาก1. เป็นโรคกรดไหลย้อน ซึ่งจะทำให้มีน้ำลายหรือเสมหะเพิ่มขึ้นได้ รวมถึงอาการเจ็บคอ ระคายเคืองคอ หรือทำให้รู้สึกกลืนลำบากได้ นอกจากนี้ อาจมีอาการอื่นๆ ร่วมด้วย เช่น แสบร้อนจากช่วงอกไปจนถึงลิ้นปี่ เจ็บหน้าอก มีน้ำรสเปรี้ยวหรือขมไหลย้อนขึ้นมาในปากและคอ หรือเรอแล้วมีรสเปรี้ยว เรอบ่อย ท้องอืด อาหารไม่ย่อย คลื่นไส้ อาเจียน เป็นต้น2. การทานอาหารประเภทแป้งเป็นจำนวนมาก3. มีแผลในปากหรือการอักเสบในช่องปาก มีฝีหนองตามเนื้อเยื่อช่องปากและลำคอ รวมถึงมีทอนซิลอักเสบ4. กำลังตั้งครรภ์5. การทานยาบางชนิด เช่น clozapine, pilocarpine เป็นต้น6.โรคทางระบบประสาทต่างๆ เช่น โรคหลอดเลือดในสมอง โรคพาร์กินสัน โรคกล้ามเนื้ออ่อนแรงเอแอลเอส (ALS) โรคกล้ามเนื้ออ่อนแรง myasthenia gravis เส้นประสาทสมองคู่ที่ 7 เป็นอัมพาต7. ได้รับสารพิษบางอย่าง เช่น ปรอท สารหนู ออร์แกโนฟอสเฟตนอกจากนี้ยังพบได้โรคตับ ตับอ่อนอักเสบ โรควิตกกังวล เป็นต้นแนะนำให้ลองสังเกตว่ามีอาการของกรดไหลย้อนอื่นๆ หรือไม่ หรือมีแผลในช่องปากและลำคอหรือไม่ รวมถึงมีการขาดประจำเดือนหรือไม่ หากไม่แน่ใจ ก็ควรไปพบแพทย์เพื่อตรวจหาสาเหตุค่ะในเบื้องต้น ก็อาจลองปฏิบัติตัวแบบโรคกรดไหลย้อนไปก่อน เช่น เลือกทานอาหารที่ย่อยง่าย หลีกเลี่ยงอาหารที่มีไขมันสูง หลีกเลี่ยงอาหารรสจัด ไม่ควรทานจนอิ่มเกินไป เคี้ยวให้ละเอียดก่อนกลืน ไม่ควรทานอาหารก่อนนอนภายใน 2 ชั่วโมง ห้ามดื่มแอลกอฮอล์ เครื่องดื่มที่มีคาเฟอีน และน้ำอัดลมอัดแก๊สต่างๆ เป็นต้น